Grels Teir

Grels Olof Teir (26. helmikuuta 1916 Lapväärtti – 23. kesäkuuta 1999 Helsinki) oli Etelä-Pohjanmaalta kotoisin oleva suomalainen poliitikko, ministeri, Valtiokonttorin pääjohtaja vuosina 1973–1983, varatuomari, Kokkolan ja Helsingin kaupunginvaltuuston puheenjohtaja ja RKP:n kansanedustaja vuosina 1951–1975 Vaasan läänin pohjoisesta vaalipiiristä (1951–1962) ja Vaasan läänin vaalipiiristä (1962–1975). Presidentin valitsijamiehenä hän toimi vuosina 1950, 1956 ja 1968.

Grels Teir valmistui ylioppilaaksi vuonna 1934, suoritti ylemmän oikeustutkinnon vuonna 1944 ja sai varatuomarin arvon vuonna 1947. Hän toimi asianajajana Kokkolassa vuosina 1944–1959 – vuosina 1948–1956 hänellä oli oma toimisto – ja Helsingin Osakepankin Kokkolan konttorin johtajana vuosina 1959–1971. Kansanedustajan ja osittain vielä Valtiokonttorin pääjohtajan toimensa ohella Teir työskenteli Vasabladetin eduskuntakirjeenvaihtajana vuosina 1954–1975. Hänelle myönnettiin ministerin arvonimi vuonna 1983.

Grels Teirin veljiä olivat professori Harald Teir ja kaupunkineuvos Tor-Erik Teir. Fortumin kestävästä kehityksestä vastaava johtaja Carola Teir-Lehtinen on Grels Teirin tytär.

Lähteet

Kirjallisuutta

Aiheesta muualla
 

Helsingin kaupunginvaltuutetut
Kansanedustajat
Kokkolan kaupunginvaltuutetut
Suomalaiset ministerin arvonimen saaneet
Suomen kauppa- ja teollisuusministerit
Suomen ruotsalaisen kansanpuolueen poliitikot
Svensk Ungdomin puheenjohtajat
Vaasan läänin pohjoinen vaalipiiri
Vaasan vaalipiiri
Vuonna 1916 syntyneet
Vuonna 1999 kuolleet